"Die magtelose gevoel as 'n mens na 'n kaal stuk grond kyk en die twyel oor wat gedoen moet word om van die grond 'n moi en interssante tuin te maak, sonder dat die tuinier hom doodwerk, het my gemotiveer om die boeke te skryf", het Botha tydens die bekendstelling gesê. Botha sê meeste tuiniers kry 'n bevlieging om tuin te maak en is teleurgestel met die produk omdat hulle nie na behore beplan het nie. Veral beginnertuiniers is oorhaastig en beplan nie hul tuine op papier nie, 'n stap wat noodsaaklik is vir uiteindelike sukses. Die reeks boeke beoog stap-vir-stap-ondersteuning om tuine suksesvol te vestig en in stand te hou.